open-index/open-wikipedia-markdown huggingface dataset:
Tīmekļa mitināšana

**Tīmekļa mitināšana** () ir pakalpojums, ko sniedz uzņēmums — mitināšanas pakalpojumu sniedzējs — vai pats lietotājs var būt savas tīmekļa lapas mitināšanas nodrošinātājs, datorā uzstādot attiecīgo programmatūru un nokonfigurējot to. Tīmekļa mitināšana ir pakalpojums, kurā kāds uzņēmums par konkrētu samaksu piešķir noteiktu diska vietu, datubāzu skaitu, kā arī citas papildu iespējas uz sava servera. Mūsdienās tīmekļa mitināšanas tirgū nav monopols, jo tas strauji attīstās un līdz ar to viens pakalpojuma sniedzējs nespēj nodrošināt visu vēlmes, kā arī, lai mazinātu cenu, rodas arī citas šo pakalpojumu piedāvājošas kompānijas.

Kvalitatīvu mitināšanas pakalpojumu izmantošana nodrošina mājaslapas darbošanos bez jebkādiem traucējumiem. Tieši tāpēc ir svarīga, ka izvēloties mitināšanas pakalpojumu sniedzēju, kritēriju izvērtēšana, kas nosaka tos faktorus, kas ietekmē pakalpojumu kvalitāti.

* Mitināšanas pakalpojumu sniedzēja darba pieredze
* Pakalpojumu cenas un jūsu lapas atrašanās vietas cietajā diskā attiecība
* Tehniskā atbalsta dienesta darbība
* Iespējamais e-pastu skaits
* Savienošanas ātrums
* Iespējamais domēna vārdu skaits
* Vadības paneļa pieejamība un darbības saprotamība
* Pakalpojumu sniedzēja izmantotās tehnoloģijas
* Rezerves kopēšanas iespējamība

Veiksmīga mitināšanas pakalpojumu sniedzēja izvēle ļauj ievērojami samazināt mājaslapas uzturēšanai un attīstīšanai veltāmo laiku.

## Atsauces
Bāta (Vaiņode)

**Bāta** ir Vaiņodes ciema daļa tā ziemeļu daļā. Vēstures avotos Bāta (visticamāk, Lielbāta) pirmo reizi minēta 1253. gadā. Apdzīvotā vieta izveidojusies 19. gadsimta beigās uz Lielbātas muižas zemes kā vasarnīcu ciems. 1932. gadā Bātai piešķirts biezi apdzīvotas vietas statuss. Vēlākos gados praktiski saplūdusi ar Vaiņodi (ar nosaukumu Vaiņode-Bāta), pēc kara iekļauta Vaiņodes pilsētciemata robežās. Ziemeļos no Bātas atrodas Lielbātas muižas pils un Bātas pilskalns.

## Atsauces
Maikls Keriks

**Maikls Keriks** (; dzimis  Volsendā, Anglijā) ir angļu futbola treneris un bijušais futbolists, spēlēja pussarga pozīcijā, Anglijas futbola izlases bijušais dalībnieks. Kopš 2026. gada janvāra Keriks ir Anglijas Premjerlīgas komandas *[[Manchester United FC|Manchester United]]* pagaidu galvenais treneris.

Pārstāvēja Anglijas Premjerlīgas klubu *[[Manchester United FC|Manchester United]]*. Līdz 2011. gada aprīlim viņš ir aizvadījis vairāk nekā 300 spēles Premjerlīgā un 50 UEFA Čempionu līgā. Karjeru futbolists uzsāka 1997. gadā *[[West Ham United F.C.|West Ham United]]* sastāvā. Kopā ar *[[Manchester United FC|Manchester United]]* ir izcīnījis trīs Premjerlīgas čempiontitulus (2006—07, 2007—08, 2008—09), kā arī 2007.—2008. gada sezonā triumfēja Čempionu līgā.

Anglijas izlases sastāvā ir spēlējis 2006. un 2010. gada FIFA Pasaules kausa izcīņas finālturnīros. Izlasē aizvadījis 34 spēles, kurās nav guvis vārtus.
Sezonas 2017-2018 beigās pabeigs savu futbolista karjeru.

## Sasniegumi
**West Ham United**

* UEFA Intertoto kauss: 1999

**Manchester United**

* Anglijas Premjerlīga: 2006—07, 2007—08, 2008—09, 2010—11, 2012—13
* FA kauss: 2015—16
* Anglijas Līgas kauss: 2009—10, 2016—17
* FA Community Shield: 2007, 2008, 2010, 2011, 2013, 2016
* UEFA Čempionu līga: 2007—08
* UEFA Eiropas līga: 2016—17
* FIFA Klubu Pasaules kauss: 2008

## Atsauces

## Ārējās saites
Vāda

**Vāda** (arī **Vjada, Vēda**; ) ir upe Latvijā un Krievijā. Iztek no grāvju sistēmas Stompaku purvā Susāju pagastā. Tek galvenokārt ziemeļaustrumu virzienā pa Abrenes nolaidenumu, tālāk pa Mudavas zemieni. Lielākajā daļā tecējuma Latvijas teritorijā upes gultne regulēta. Vāda tek cauri Nastrovas un Tepenīcas ezeriem. Lejpus Sosnīcām tek pa Vecumu mežu dabas parku. 2,3 km garumā Latvijas un Krievijas robežupe. Ietek Veļikajā pie Ručjiem Pleskavas apgabalā. Lielākās pietekas ir Opočna, Voroža, Liepna (kreisās) un Koura (labā).

Upi šķērso autoceļš P42, lielākā apdzīvotā vieta tās krastos ir Rodovoje (Krievijā).

## Atsauces
Liepna (upe)

**Liepna** (, Ļipenka) ir Vjadas kreisā krasta pieteka Latvijā un Krievijā. Sākas no meliorācijas grāvju sistēmas austrumos no Norietņu purva Alūksnes novadā. Tek pa mežainu apvidu Adzeles pacēlumā. Augštecē un vidustecē upes gultne regulēta. Pietekas Saidupe (9 km), Vorubka (8 km), Gruzdovka (6 km; labās), Medņusala (9 km; kreisā) un vēl 26 mazākas pietekas. 0,2 km garumā Latvijas un Krievijas robežupe. Ietek Vjadā pie Medņikovas Pleskavas apgabalā.

Lielākā apdzīvotā vieta krastos ir Liepna (Latvijā) un Suhoverkova (Krievijā). Upi šķērso autoceļš P42.

## Atsauces
Selīna Gomesa

**Selīna Mērija Gomesa** (, ; dzimusi  Grandprērī, Teksasas štatā, ASV) ir amerikāņu aktrise, dziedātāja un UNESCO Labas gribas vēstniece.

Desmit gadu vecumā uzsāka aktrises karjeru, piedaloties TV bērnu seriālā *Barney & Friends* (2002—2004). Kļuva pazīstama ar lomu TV seriālā *Wizards of Waverly Place*. Tāpat ir filmējusies filmās *Another Cinderella Story* (2008), *Wizards of Waverly Place: The Movie* (2009), *Princess Protection Program* (2009), *Ramona and Beezus* (2010), *Monte Carlo* (2011), *Spring Breakers* (2012), *Getaway* (2013), *The Fundamentals of Caring* (2016), *The Dead Don't Die* (2019), "Lietaina diena Ņujorkā" (*A Rainy Day in New York*, 2019).

S. Gomesa ir popgrupas *Selena Gomez & the Scene* vokāliste, ar grupu izdevusi divus albumus, tie abi tikuši sertificēti ar zelta disku pēc RIAA sistēmas. Grupa ir pārdevusi vairāk nekā 1 354 000 savu ierakstu kopiju visā pasaulē.

## Diskogrāfija

### Albumi
* *[[Kiss & Tell]]* (2009)
* *[[A Year Without Rain]]* (2010)
* *[[When The Sun Goes Down]]* (2011)
* *[[Stars Dance]]* (2013)
* *For You* (2014)
* *Revival* (2015)

### Singli

## Atsauces

## Ārējās saites

* Oficiālā mājaslapa
2030. gads

**2030. gads** () būs parastais gads, kas pēc Gregora kalendāra sāksies otrdienā.

## Paredzētie notikumi

### Februāris — Aprīlis

* 1. februāris — 17. februāris — Francijas Alpos notiks 2030. gada ziemas olimpiskās spēles.
* Aprīlis — Europa Clipper ieradīsies pie Jupitera pavadoņa Eiropas.

### Jūnijs — Jūlijs

* 1. jūnijs — Būs Saules aptumsums, kas sāksies Āfrikas ziemeļos un pēc tam šķērsos Eirāzijas kontinentu, tostarp Alžīriju, Tunisiju, Lībiju, Maltu, Grieķiju, Turcijas ziemeļrietumus, Bulgārijas dienvidaustrumus, Ukrainas dienvidaustrumus, Krieviju, Kazahstānas ziemeļus, Ķīnas ziemeļaustrumus un Japānas ziemeļus.
* 8. jūnijs — 21. jūlijs — Spānijā, Portugālē un Marokā (ar jubilejas spēles rīkotājiem Urugvaju, Argentīnu un Paragvaju) norisināsies 2030. gada FIFA Pasaules kauss.
* 24. jūlijs — 4. augusts — Prištinā, Kosovā notiks 2030. gada Vidusjūras spēles.

### Oktobris — Novembris

* 1. oktobris — Rijādā, Saūda Arābijā notiks Pasaules izstāde.
* 5. novembris — ASV notiks ASV vidustermiņa vēlēšanas.

### Nezināms datums
* Lielbritānijā tiks aizliegta jaunu automašīnu ar benzīna un dīzeļa dzinēju tirdzniecība.
* Plānots pabeigt Masdaras pilsētas Abū Dabī, AAE celtniecību.
* Plānots pabeigt "Rail Baltica" savienojumu ar Varšavu.
* FIFA Pasaules kauss svinēs 100 gadu jubileju.
* Katarā, Dohā notiks Āzijas spēles 2030.
* Saeimas vēlēšanas.
* Voyager 1, gan Voyager 2 beigsies enerģija un tās pārtrauks raidīt.

## Atsauces
ZB 26

**Lehký kulomet vz. 26, ZB vz. 26, ZB 26** bija Čehoslovākijas rokas ložmetējs, kurš tika konstruēts 1920. gados un tika iekļauts vairāku valstu bruņojumā (skatīt *[[ZB 26#Lietotāji|Lietotāji]]*). Tas kļuva īpaši populārs Otrā pasaules kara laikā un uz tā bāzes vēlāk tika konstruēti modernāki ložmetēji. ZB 26 kļuva slavens pateicoties savai vienkāršajai konstrukcijai, ātri nomainamajam stobram un vieglajai izgatavošanai.

## Vēsture
ZB 26 ložmetējs, kura konstruktors bija čehs Vaclavs Holeks, tika konstruēts 1924.-1926. gados. Jau 1926. gadā tas tika pieņemts Čehoslovākijas armijas bruņojumā. Vēlāk tas tika eksportēts uz ārvalstīm un tika pieņemts bruņojumā arī citu valstu armijās (piemēram, Irānā, Lietuvā, Polijā utt.)

1930. gada modifikācija — ZB 30 — tika pieņemta Rumānijas armijas bruņojumā, bet 1933. gada modifikācija — Lielbritānijā ar nosaukumu Bren.

Pēc tam, kad Nacistiskā Vācija bija okupējusi Čehoslovākiju, 62 tūkstoši ložmetēju ZB 26 un ZB 30 nonāca vērmahta bruņojumā ar nosaukumu MG.26(t) un MG.30(t), un to ražošana turpinājās līdz 1940. gadam. Šie ložmetēji galvenokārt tika izmantoti okupēto teritoriju, mācību, apsardzes un policijas vienību bruņojumā, kā arī Waffen-SS daļās.

Ložmetēju ražošana notika ne tikai Čehoslovākijā, bet arī Austrālijā, Lielbritānijā, Kanādā, Indijā (modifikācija Bren), Spānijā (ar nosaukumu F.A.O.) un Ķīnā.

Ložmetējs ZB 26 tika plaši izmantots dažādos 1930.-1950. gadu konfliktos, kā piemēram, Otrajā pasaules karā, Spānijas pilsoņu karā, Korejas karā u.c. Kaujās tas sevi parādīja kā uzticamu un vienkāršu ieroci.

1950. gados Lielbritānija modificēja savu Bren ložmetēju, lai tas varētu lietot patronu 7,62x51 mm NATO. Šie ložmetēji lietoja magazīnu, kurš bija lietojams arī ar šauteni L1A1.

## Versijas
* ZB 24: ložmetēja priekšgājējs
* ZB 27: vēlāka modifikācija
* ZB 30: vēlāka modifikācija
* ZGB 30/33: pēdējā modifikācija ZB 30 ložmetējam, kas bija paredzēta Lielbritānijas armijas izmēģinājumiem. ZGB 33 bija teju identisks Lielbritānijā vēlāk ražotajam Bren ložmetējam
* ZGB 39: Komercionālā ložmetēja Bren versija, kas lietoja cita kalibra patronas un savādākus tēmēkļus.

## Lietotāji
* 
* 
* 
* 
* 
* 
* 
* 
* 
* 
* 
* 
* 
*
Zilaļģes

**Zilaļģes** jeb **cianobaktērijas** () ir baktēriju tips, kas iegūst enerģiju ar fotosintēzes palīdzību. Nosaukums "cianobaktērijas" nāk no baktēriju zilās krāsas ( (*kyanós*) — 'zils').
Tās ir atrodamas praktiski visur: okeānos, saldūdens ūdenstilpēs, uz akmeņiem, augsnē. Pasaulē ir 1500-2000 sugu, Latvijā - 390 sugu. Tās spēj veidot gļotainus apvalkus un pārdzīvot ekstrēmas temperatūras. Augsnē spēj saistīt atmosfēras slāpekli. Šūnas satur hlorofilu.

## Ārējās saites

* Kā konstatēt, vai ūdenī ir zilaļģes
Voroža

**Voroža** () ir Vjadas kreisā krasta pieteka Latvijā un Krievijā. Sākas no grāvju sistēmas Alūksnes novada austrumu daļā ziemeļos no Liepnas. Lielākoties tek pa Abrenes nolaidenumu, gultne augštecē regulēta. Sākumā tek ziemeļaustrumu virzienā un ziemeļos no Goruškiem pamet Latvijas teritoriju. Pie Bērziņu robežpārejas punkta Voroža nelielā posmā atgriežas Latvijā. Pie Latvijas robežas tek cauri ezeru virknei (Rutku ezers, Apses ezers (Latvijā), Gņiloje ezers, Sredņeje ezers (Krievijā)). Lielākā pieteka ir Ačenka (Krievijā). Ietek Vjadā netālu no Rodovojes Pleskavas apgabalā. Lielākā apdzīvotā vieta krastos ir Gorbunova Gora (Krievijā).

## Atsauces
Tjažolyj sputnik

**Tjažolyj sputnik** ( — «Smagais pavadonis») bija 1961. gadā PSRS kļūmīgi palaists pavadonis, kas sākotnēji bija paredzēts lidojumam uz Veneru. Tas nebija atdalījies no nesējraķetes augšējās pakāpes un tam nedarbojās radioraidītāji. Tas bija pirmais no diviem *1VA* sērijas kosmiskajiem aparātiem.

## Uzbūve
Kosmiskais aparāts sastāvēja no cilindriska korpusa ar sfērisku augšējo daļu. Tā augstums bija 2,035 m un diametrs 1,05 m. Elektroenerģiju nodrošināja divi saules bateriju paneļi, kuri uzlādēja sudraba-cinka akumulatorus. 2 m diametra paraboliskā antena nodrošināja signāla raidīšanu uz Zemi 922,8 MHz frekvencē. 

No zinātniskās aparatūras Veneras zondei bija uzstādīti: magnetometrs, divi jonu slazdi, mikrometeorītu detektors, Geigera skaitītājs, scintilācijas detektors kosmiskās radiācijas mērīšanai.

## Lidojuma gaita
Pirmā eksemplāra *1VA № 1* palaišana notika  01:18:03&nbsp;UTC ar nesējraķeti Molnija no Turatamas. Vispirms zonde ar augšējo pakāpi (*Blok E*) tika ievadīta zemā Zemes orbītā. Pirmā apriņķojuma beigās vajadzēja iedarboties ceturtās pakāpes dzinējam, un zonde tiktu ievadīta trajektorijā uz Veneru, bet tas nenotika. Tā zonde ar raķešpakāpi palika Zemes orbītā. Tā kā neatvērās sakaru antenas, nebija nekādu radiosignālu. Par raķetes avārijas iemeslu tiek uzskatīts bojājums strāvas pārveidotājā, kā dēļ netika iedarbināts raķešpakāpes dzinējs.

Oficiāli palaišanas mērķis netika publiskots, TASS paziņoja, ka palaists «Smagais padomju pavadonis ar masu 6483 kg». Tā kā tajā laikā notika gatavošanās pirmajiem cilvēka lidojumiem kosmosā, tad šim startam Rietumos bija pievērsta liela uzmanība. Itālijas un Francijas radioamatieri padomju kosmiskajās frekvencēs it kā bija uztvēruši cilvēku saucienus pēc palīdzības un vaidus, tādēļ Rietumu presē parādījās ziņojumi, ka «Smagā pavadoņa pilots gājis bojā orbītā lielās mokās».

*Tjažolyj sputnik* no orbītas nogāja  un nokrita Sibīrijā. Iziešanu caur atmosfēru izturēja karstumizturīgā sfēriskā čaula ar vimpeli, uz kura bija uzrakstīts «1961. gads. Padomju Sociālistisko Republiku Savienība». Šo vimpeli pēc pāris gadiem atrada kāds zēns Birjusas upē un nodeva varasiestādēm. Vimpelis beigās atgriezās pie konstruktora.

## Ārējās saites
* ВПЕРВЫЕ К ВЕНЕРЕ fragments no B. Čertoka «*Ракеты и люди. Фили — Подлипки — Тюратам*» 
* Мы первыми заглянули Венере под вуаль Геннадий ПОНОМАРЕВ, «Сегодня», 2006-02-09
Peka Rautakallio

**Peka Rautakallio** (; dzimis  Pori, Somijā) ir bijušais somu hokejists un tagadējais hokeja treneris, spēlējis aizsarga pozīcijā, bijis Somijas hokeja izlases dalībnieks. Trīs sezonas aizvadījis Nacionālās hokeja līgas klubu Atlantas "Flames" un Kalgari "Flames" sastāvos.

## Spēlētāja karjera
Profesionāļa karjeru uzsācis 1970. gadā vietējās līgas klubā Pori "Ässät". Tā sastāvā viņš aizvadīja četras sezonas, pēc tam P. Rautakallio divas sezonas pārstāvēja Fīniksas "Roadrunners" komandu WHA čempionātā. Pirmajā sezonā aizvadīja 73 spēles, kurās guva 50 punktus. Vēlāk atgriezās Pori "Ässät" klubā, lai SM līgā nospēlētu vēl divas sezonas. Abās sezonās viņš tika atzīts par līgas labāko aizsargu (kopumā par līgas labāko aizsargu ticis atzīts trīs reizes). 1979. gadā viņš uzsāka karjeru NHL. 1982. gadā piedalījās Visu zvaigžņu spēlē. Viņš kļuva par pirmo somu hokejistu, kurš spēlējis NHL Visu zvaigžņu spēlē. Taču pēc sezonas nolēma neturpināt veiksmīgi uzsākto NHL karjeru un atgriezās Eiropā. Eiropā viņš turpināja spēlēt Somijas čempionātā, šoreiz *HIFK* komandā. 1987. gadā beidza profesionālā hokejista karjeru.

Karjeras laikā trīs reizes kļuvis par Somijas čempionu, divas reizes to paveicis kā "Ässät" spēlētājs un vienreiz HIFK sastāvā. 1979. gadā tika atzīts par Somijas labāko hokejistu. 

### Sasniegumi
Viņa vārdā nosaukta balva, kas katras sezonas beigās tiek pasniegta SM līgas labākajam spēlētājam aizsardzībā. 1993. gadā viņš tika uzņemts Somijas hokeja slavas zālē.

### Izlases karjera
Somijas izlases sastāvā spēlējis septiņos Pasaules čempionātos (1972, 1973, 1975, 1977, 1978, 1979, 1983), kā arī divās Kanādas kausa izcīņās (1976, 1982).

## Trenera karjera
Pēc karjeras beigām uzsāka strādāt par treneri. Divas reizes ir bijis komandas galvenais treneri, abas reizes tas bija SM līgas Espo "Blues". 2011. gadā kļuva par KHL kluba Rīgas "Dinamo" galveno treneri. To vadīja līdz 2012. gada novembrim.

## Privātā dzīve
P. Rautakallio bija vecākais bērns ģimenē, viens brālis ir spēlējis SM līgā, savukārt cits brālis ir bijis hokejs tiesnesis, māsas skolas līmenī nodarbojušās ar mākslas vingrošanu. Kopā ar sievu viņam ir vīnu bizness Somijā.

## Statistika

## Atsauces

## Ārējās saites

* NHL Finns profils 
* Eurohockey profils 
* Legends of Hockey profils
Adamovas muiža

**Adamovas muiža** (; ) ir muižas ēku un parka komplekss Rēzeknes novada Vērēmu pagasta Adamovā. Muižas dzīvojamā ēka ir valsts nozīmes arhitektūras piemineklis.  Muižas kalpu māja un parks valsts aizsargājama vietējās nozīmes arhitektūras pieminekļa statusu ir zaudējuši 2017. gadā.

Adamovas muiža piederējusi Rēzeknes pilskungam Korfam, dekabrista Oboļenska brāļa meitai Žemčužņikovai, kā arī ģenerālim Vsevolodam Karaulovam. 1905. gadā muižā tika atklāts minerālūdens avots, kuru nosauca svētās Helēnas vārdā.

Kad Pirmā pasaules kara laikā pēc operācijas "Dūres sitiens" 1918. gada ziemā Latgali okupēja Vācijas Impērijas karaspēks, Adamovas muižā izvietojās Vācijas okupācijas karaspēka 13. brigādes štābs.

1919. gadā Adamovas muižas teritorijā tika atvērta pirmā skola — bāreņu patversme.

## Atsauces
Sidrabe (koris)

**"Sidrabe"** ir Jelgavas novada Lielplatones, Platones un Elejas pagastu jauktais koris. Kora zīmols ir "Vēlme atklāt mūzikā ikkatru vārdu un domu" un moto "Stabilitāte, vienotība un mūzika no sirds!" Kora diriģenti ir Guntis Pavilons un Zita Kurševa, līdz  arī Ilva Krauze.

Koris "Sidrabe" dibināts 1918. gadā Lielplatonē, tomēr ir dokumentālas ziņas par to, ka jau 1893. gada 28. jūnijā tika nodibināta Platones latviešu dziedāšanas biedrība. 1983. gadā koris iegūst nosaukumu "Sidrabe" — par godu Sidrabes upītei, Lielupes pietekai, kas tek cauri Sidrabes ciemam un Lielplatones pagastam.

1990. gadā, pēc padomju kultūras sistēmas sabrukuma daudzos pagastos koru kustība apsīka un "Sidrabē" apvienojās triju pagastu — Lielplatones, Platones un vēlāk arī Elejas dziedātāji — pavisam kopā 39 kora dalībnieki.

Kora repertuārā ir dažādu žanru mūzika — latviešu kora mūzikas klasika, tautas dziesmu apdares, dažādu laikmetu un autoru reliģiskā mūzika, mūsdienu latviešu komponistu kora mūzika.

"Sidrabe" regulāri koncertē ne tikai savos pagastos un citur Jelgavas novadā, bet arī sniedz koncertus Jelgavā un Rīgā. Tāpat arī koris regulāri piedalās Latvijas koru festivālos un dziesmu dienās un piedalījies arī visos Dziesmu svētkos.

## Sasniegumi
2009. gadā kopā ar Latvijas Universitātes Fizikas un matemātikas fakultātes jaukto kori "Aura" iestudēta Pētera Barisona kantāte "Brīnumzeme".

2010. gadā koris "Sidrabe" sadarbībā ar kori "Aura" laida klajā savu pirmo audio CD "Lai tāpēc šodien torņi skan!"

2011. gadā koris "Sidrabe" pirmo reizi piedalījās starptautiskajā garīgās mūzikas konkursā Kauņā, kur ieguva Sudraba diplomu.

2011. gadā Latvijas koru skatē koris "Sidrabe" ieguva pirmās pakāpes diplomu un dalītu pirmo vietu starp Jelgavas koru apriņķa (Jelgavas, Ozolnieku un Olaines novadi, Jelgavas pilsēta) jauktajiem koriem.

## Atsauces

## Ārējās saites
* "Sidrabe" vietnē *draugiem.lv*
1984.—1985. gada NBA sezona

**[[Nacionālā basketbola asociācija|Nacionālās basketbola asociācijas]] 1984.—1985. gada sezona** bija 39. NBA sezona. Šajā sezonā piedalījās 23 komandas (visas no ASV).

Par NBA čempioniem kļuva Losandželosas "Lakers" spēlētāji, kas sešu spēļu finālsērijā pieveica Bostonas "Celtics" ar 4—2. Finālsērija ilga no  līdz . Par regulārās sezonas vērtīgāko spēlētāju tika atzīts Lerijs Bērds ("Celtics"), savukārt Bernards Kings ("Knicks") bija sezonas rezultatīvākais spēlētājs. Finālsērijā par vērtīgāko spēlētāju atzina čempionvienības dalībnieku Karīmu Abduldžabāru.

1984. gada NBA drafts notika , tajā Hjūstonas "Rockets" ar pirmo numuru izvēlējās Hakīmu Oladžuvonu (tobrīd pazīstamu kā Akīms Oladžuvons). 35. NBA Visu zvaigžņu spēle notika *Hoosier Dome* arēnā Indianapolisā. Tajā Rietumu komanda uzvarēja Austrumus ar 140–129. Par spēles vērtīgāko spēlētāju tika atzīts Hjūstonas "Rockets" spēlētājs Ralfs Sampsons.

## Regulārā sezona

;Austrumu konference

;Rietumu konference

### Pa konferencēm

**Piezīmes**
* **z** – Ieguva mājas spēļu priekšrocības visām izslēgšanas spēlēm.
* **c** – Ieguva mājas spēļu priekšrocības konferences izslēgšanas spēlēm.
* **y** – Ieguva divīzijas titulu.
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā

## Apbalvojumi
* **[[NBA sezonas vērtīgākais spēlētājs|Sezonas vērtīgākais spēlētājs]]:** Lerijs Bērds, Bostonas "Celtics"
* **[[NBA labākais spēlētājs aizsardzībā|Labākais spēlētājs aizsardzībā]]:** Marks Ītons, Jūtas "Jazz"
* **[[NBA sezonas labākais debitants|Labākais debitants]]:** Maikls Džordans, Čikāgas "Bulls"
* **[[NBA sezonas labākais rezervists|Labākais rezervists]]:** Kevins Makheils, Bostonas "Celtics"
* **[[NBA sezonas labākais treneris|Labākais treneris]]:** Dons Nelsons, Milvoki "Bucks"

## Atsauces

## Ārējās saites
* Oficiālā NBA mājaslapa 
* Basketball Reference profils
1468. gads

**1468. gads** () bija garais gads, kas pēc Jūlija kalendāra sākās piektdienā.

## Notikumi
* 29. februāris — Viļņas seimā tika manifestēts Lietuvas lielkņazistes tiesas lēmumu krājums (Kazimira likumu krājums).
* 18. septembris — Izabella I tika pasludināta par Astūrijas princesi.

### Nezināms datums
* Pēc tam, kad Ljēžas pilsēta bija sacēlusies pret Burgundijas varu, to izpostīja Francijas karaļa Luija XI un Burgundijas hercoga Šarla I apvienotie spēki.
* Anfu (tagadējo Kasablanku), kas bija kļuvusi par pirātu bāzi, nopostīja portugāļi.
* Plzeņā tika iespiesta pirmā grāmata Bohēmijā.

## Dzimuši
* 29. februāris — Pāvils III, Romas pāvests (miris 1549.)
: *datums nezināms*
* Huans de Sumarraga, spāņu priesteris, misionārs, franciskāņu ordeņa mūks, pirmais Meksikas bīskaps (miris 1548.)

## Miruši
* 3. februāris — Johans Gūtenbergs, grāmatu iespiešanas tehnoloģijas atklājējs Eiropā. (dzimis ap 1398.)
: *datums nezināms*
* Abul Hairs, Uzbekijas hanistes hans, čingizīdu pēctecis. (dzimis ap 1412.)
Rockets

**Rockets** var būt:
* Hjūstonas "Rockets" — ASV basketbola klubs;
* Denveras "Rockets" — Denveras "Nuggets" basketbola kluba nosaukums laika posmā no 1967. līdz 1974. gadam.
Pilda (upe)

**Pilda** () ir upe Ludzas novadā. Sākas no Brodaižas ezera Pildas pagastā un tek galvenokārt ziemeļu virzienā. No iztekas līdz labā krasta pietekai Aunejai saucas **Rūbežneica** (Robežniece; 9 km gara). Tālāk posmā līdz Pildas ezeram saucas **Iļža** (Ilža; 10 km gara) un dienvidos no Pildas ciema tek cauri Ostrovas un Šķirpānu ezeriem. Pēc Pildas ezera upe dažkārt tiek saukta par **Isnaudu**. Ietek Lielajā Ludzas ezerā pie Kreičiem. Lielākās pietekas ir Kiudolica (22 km), Porkaļu upīte (12 km; kreisās), Auneja (10 km; labā).

Upi šķērso autoceļi A12 un P49, kā arī Rēzeknes—Zilupes dzelzceļš. Lielākās apdzīvotās vietas krastos ir Ņukši, Pilda un Isnauda.

## Atsauces
Kūdupe

**Kūdupe** (; Kudeba) ir Veļikajas pieteka Latvijā un Krievijā. Sākas no grāvju sistēmas rietumos no Zaicevas ciema Pededzes pagastā. Latvijā tek starp Malienas pauguraini un Adzeles pacēlumu, Krievijā — pa Mudavas zemieni. Augštecē upes gultne regulēta, kritums ap 4,5 m/km; lejtecē — <0,5 m/km. 4,9 km garumā Latvijas un Krievijas robežupe. Lielākās pietekas ir (kreisās) Naļica (14 km), Vruda, Ļidva (31 km), Mesguška (10 km), (labās) Ilovka, Glibočenka (12 km) (visas Krievijā). Latvijas teritorijā lielākās pietekas ir Šepica (6 km), Isanka (8 km; kreisās), Bērzupīte (12 km; labā). Ietek Veļikajā lejpus Belaja Struga ezera.

## Atsauces
Rūbežneica

**Rūbežneica** var būt:

## Apdzīvotas vietas
* Rūbežneica — skrajciems Rēzeknes novada Dricānu pagastā

## Upes
* Rūbežneica — Asūnīcas pieteka
* Rūbežneica — Čodarānu upes pieteka
* Rūbežneica — Dzilnas pieteka
* Rūbežneica — Iļžas pieteka
* Rūbežneica — Jašas pieteka
* Pildas viens no nosaukumiem augštecē
Robežniece

**Robežniece** var būt:
* Pildas upes posma nosaukums;
* uzvārds, cilvēki ar šo uzvārdu:
** Marta Robežniece (2005) — latviešu kamaniņu braucēja.

## Skatīt arī
* Robežnieks
Isnauda

**Isnauda** (arī **Visnova**; ) ir ciems Ludzas novada Isnaudas pagastā. Izvietojies pagasta rietumu daļā Pildas upes krastos pie autoceļu A12 un P136 krustojumā  no pagasta centra Martišiem,  no novada centra Ludzas un  no Rīgas. No 1949. līdz 1988. gadam bija Isnaudas ciema padomes centrs. Isnaudas parks ir vietējas nozīmes dabas piemineklis.

1897. gadā katoļu muižā bija 2 sētas ar 21 cilvēku.
## Atsauces
Leonards Koens

**Leonards Normens Koens** (*Leonard Norman Cohen*; dzimis , miris ) bija kanādiešu rakstnieks un mūziķis.

Koens savu pirmo dzejoļu krājumu izdeva 1956. gadā, pirmo romānu — 1963. gadā, pirmo dziesmu albumu — 1967. gadā. Galvenie motīvi Koena darbos ir reliģija, vientulība, atsvešināšanās, cilvēku attiecības un seksualitāte. Koens par radošo darbību ir saņēmis vairākus nozīmīgus apbalvojumus, tai skaitā Kanādas ordeni, ''Grammy'' balvu par mūža ieguldījumu, viņš ir iekļauts arī Rokenrola slavas zālē.

## Diskogrāfija
### Albumi
* 1967: *[[Songs of Leonard Cohen]]*
* 1969: *[[Songs From A Room]]*
* 1971: *[[Songs of Love and Hate]]*
* 1973: *[[Live Songs]]*
* 1974: *[[New Skin for the Old Ceremony]]*
* 1977: *[[Death of a Ladies' Man]]*
* 1979: *[[Recent Songs]]*
* 1984: *[[Various Positions]]*
* 1988: *[[I'm Your Man (albums)|I'm Your Man]]*
* 1992: *[[The Future]]*
* 1994: *[[Cohen Live: Leonard Cohen In Concert]]*
* 2000: *[[Field Commander Cohen: Tour of 1979]]*
* 2001: *[[Ten New Songs]]*
* 2004: *[[Dear Heather]]*
* 2007: *[[Book of Longing]]* (kopā ar komponistu Filipu Glāsu)
* 2009: *[[Live in London]]*
* 2009: *[[Live at the Isle of Wight, 1970]]*
* 2010: *[[Songs from the road]]*
* 2012: *[[Old Ideas]]*
* 2014: *[[Popular Problems]]*
* 2016: *[[You Want It Darker]]*

### Izlases
* 1975: *[[The Best of Leonard Cohen]]*
* 1997: *[[More Best of Leonard Cohen]]*
* 2002: *[[The Essential Leonard Cohen]]*

## Grāmatas
* *[[Let Us Compare Mythologies]]* (dzeja; 1956 — pārizdots: 2007)
* *[[The Spice-Box of Earth]]* (dzeja; 1961)
* *[[The Favourite Game]]* (romāns; 1963)
* *[[Flowers for Hitler]]* (dzeja; 1964)
* *[[Beautiful Losers]]* (romāns; 1966)
* *Parasites of Heaven* (dzeja; 1966)
* *Selected Poems 1956–1968* (dzeja; 1968)
* *The Energy of Slaves* (dzeja; 1972)
* *Death of a Lady's Man* (dzeja un proza; 1978 — pārizdots: 2010)
* *Book of Mercy* (proza, dzeja, psalmi; 1984 — pārizdots: 2010)
* *[[Stranger Music]]: Selected Poems and Songs* (dzeja; *McClelland & Stewart*, 2003. gads. )
* *[[Book of Longing]]* (dzeja, proza, zīmējumi; 2006)
* *The Lyrics of Leonard Cohen* (2009)
* *Poems and Songs (Everyman's Library Pocket Poets)* (2011)

## Ārējās saites

* Oficiālā mājaslapa
Dainis Ozols

**Dainis Ozols** (dzimis  Smiltenē) ir bijušais latviešu šosejas riteņbraucējs, 1992. gada olimpisko spēļu bronzas medaļas ieguvējs grupas braucienā. Triju Zvaigžņu ordeņa kavalieris.

## Karjera
Piedalījies trijās olimpiskajās spēlēs (1992, 1996, 2000). 1992. gadā Barselonā izcīnīja bronzas medaļu grupas braucienā, 1996. gadā Atlantā ieņēma 92. vietu grupas braucienā, 2000. gadā Sidnejā izcīnīja 21 vietu 46,8 km garajā individuālajā braucienā un izstājās grupas braucienā.

1988. gadā D. Ozols kļuva par PSRS čempionu individuālajā braucienā. Tāpat viņš ir vairākkārtējs Latvijas čempions.

Sportists bija trenējies pie Jāņa Akmentiņa, Induļa Cauča, Igo Japiņa un Jāņa Sniedzes.

1993. un 1994. gada Pasaules amatieru čempionātos D. Ozols izstājās grupas braucienos. 1995. gada *[[Vuelta a España]]* tūrē ieņēma 50. vietu. 1997. gada Pasaules čempionātā izcīnīja 26. vietu individuālajā braucienā un 56. vietu grupas braucienā. 1998. gada Pasaules čempionātā individuālajā braucienā ieņēma 29. vietu, taču grupas braucienā nesasniedza finišu. Karjeras laikā izcīnījis 15 uzvaras starptautisko sacensību kopvērtējumos un atsevišķos posmos. Profesionālā braucēja karjeru beidzis pēc 2000. gada.

2005. gadā uz pusgadu bija treneris "Rietumu bankas" komandā.

## Sasniegumi lielajās tūrēs

## Apbalvojumi
 saņēma V šķiras Triju Zvaigžņu ordeni par "Par izciliem sasniegumiem sportā un nozīmīgo ieguldījumu riteņbraukšanas sporta attīstībā Latvijā".

## Attēlu galerija

Attēls:1992 Summer Olympics – Dainis Ozols bicycle.jpg|Daiņa Ozola velosipēds 1992. gada Olimpiskajās spēlēs


## Atsauces

## Ārējās saites

* Zelta vēstures tuvplānā Dainis Ozols
E (matemātiska konstante)

Matemātikas konstante ***e*** ir vienīgais reālais skaitlis, kam atvasinājuma vērtība funkcijai f(x) = e^x punktā x = 0 ir vienāda ar 1. Funkcija e^x ir eksponentfunkcija, tās inversā funkcija ir naturālais logaritms. Skaitlis *e* bieži tiek definēts kā naturālo logaritmu bāze.

Skaitlis *e* dažreiz tiek saukts par **Eilera skaitli** Šveices matemātiķa Leonarda Eilera vārdā.

Skaitlim *e* ir svarīga nozīme matemātikā, starp citām svarīgām konstantēm, piemēram, pī. Skaitlis *e* ir iracionāls skaitlis. Tas ir arī transcendents skaitlis. Tā vērtība ar 10 decimālcipariem ir
:e = 2,71828 18284...

## Vēsture

Pirmā atsauce uz konstanti bija publicēta 1618. gadā pielikumā darbam par logaritmiem, ko sarakstījis Džons Nepers. Tomēr tas nesaturēja pašu konstanti, bet vienkārši tabulu ar logaritmiem, rēķinātiem, izmantojot konstanti.

Jākobs Bernulli nonāca līdz izteiksmei:

:e = \lim_{n\to\infty} \left( 1 + \frac{1}{n} \right)^n.

## Skatīt arī

* Sekretāres problēma
Andersonas "Packers"

**Andersonas "Packers"** (), pazīstams arī kā **Andersonas "Duffy Packers"** (*Anderson Duffy Packers*), bija profesionāls ASV basketbola klubs, kas bija bāzēts Andersonā, Indiānas štatā, ASV. Sākotnēji klubs spēlēja Nacionālajā basketbola līgā no 1946. līdz 1949. gadam. 1949.—1950. gada sezonu tas aizvadīja Nacionālajā basketbola asociācijā. Pēc tam komanda spēlēja Nacionālajā profesionālajā basketbola līgā. Mājas spēles komanda aizvadīja *Anderson High School Wigwam* arēnā.

## Visu sezonu rezultāti

## Ārējās saites
* Basketball-Reference profils
Apakšdevons

[thumb|250px|Kaledonijas krokojums [apakšdevons|apakšdevona epohā mūsdienu Ziemeļeiropas un Ziemeļamerikas teritorijā. Parādīti senie Baltikas,  Avalonijas un Laurentijas kontinenti.]]
**Apakšdevons** (**D<sub>1</sub>**) ir devona perioda epoha (agrais devons), kā arī devona sistēmas nodalījums (apakšējais devons). Apakšdevons apakšdaļā robežojas ar augšsilūra nodalījumu, veidojot robežu starp silūru un devonu. Šī epoha ilga nepilnus 20 mlj. gadus (416,0 ± 2,8 - 397,5 ± 2,7 Ma). Tā dalās trīs laikmetos (stāvos): Lohkovas, Prāgas un Emsas.

## Paleoģeogrāfija
Apakšdevons sākās ar izteikti ģeokrātisku krasta līniju izmaiņas fāzi. Uz robežas starp silūru un apakšdevonu pacēlās un atbrīvojās no ūdens visas platformas. Jūra atkāpās no kaledonīdu apgabaliem, kā arī no daudziem vāji izteiktiem kaledonijas oroģenēzes iecirkņiem. Tikai tajos ģeosinklināļu apgabalos, kurus neskāra zemes garozas krokošanās (Vidusjūras ģeosinklināle Eiropas dienvidos, Urāli, Himalaji, Kordiljeri), palika lielas, jūrām klātas platības. Apakšdevona beigās jūru platības nedaudz palielinājās, taču tik nenozīmīgi, ka tas neizmainīja apakšdevona epohas kopējo ģeokrātisko raksturu.

## Apakšdevons Baltijā
Baltijā apakšdevons raksturojas galvenokārt ar sarkanīgiem terigēniem iežiem, kas būtiski atšķiras no zem tiem esošajiem silūra un ordovika pelēcīgajiem karbonātiskajiem nogulumiem. Stratigrāfiski dalot Baltijas apakšdevona sarkanīgās slāņkopas, kas satur zivju un augu paliekas, tiek pielietots divdaļīgs dalījums dittonā un brekonā, ko pielieto Anglijas-Velsas reģiona Old Red smilšakmeņu dalījumā. Tas tiek pamatots uz līdzīgiem ihtiofaunas kompleksiem Baltijā un Anglijā. Apakšdevona nogulumi visdetalizētāk ir izpētīti Lietuvā, kur tika izdalītas Tilžes un Stonišķu (dittons), kā arī Ķemeru (brekons) svītas. Latvijas teritorijā, kur apakšdevona griezums nav tik pilnīgs, kur arī mazāk fosiliju, izdalīt Tilžes un Stonišķu svītas nav iespējams. Šīs svītas tiek apvienotas Gargždu sērijā. Apakšdevona griezums nobeidzas ar Ķemeru svītu, kura agrāk tika vēl dalīta Sesavas un Viesītes svītās.
2010.—2011. gada LSBL sezona

**2010.—2011. LSBL sezona** bija 16. **[[Latvijas sieviešu basketbola līga]]s** sezona. Sezona sākās  un noslēdzās . Tajā piedalījās 8 komandas.

Par Latvijas čempionēm kļuva Rīgas TTT, finālspēļu sērijā uzvarot RTU Merks vienību. Trešo vietu izcīnīja Latvijas Universitāte basketbolistes.

## Regulārā sezona
### Kopvērtējums

## Izslēgšanas spēles

## Atsauces

## Ārējās saites
* LSBL mājaslapa
* ''Eurobasket'' profils
2010.—2011. gada LBL sezona

**2010.—2011. gada LBL sezona** bija 20. Latvijas Basketbola līgas sezona. Tajā piedalījās 20 komandas, kas bija sadalītas divās divīzijās pēc spēku samēra. 1. divīzijā spēlēja astoņas spēcīgākās komandas, 2. divīzijā — 12 komandas.

Par LBL čempioniem kļuva Rīgas VEF basketbolisti, kas septiņu spēļu finālsērijā pārspēja BK Ventspils ar 4—3. Par finālsērijas vērtīgāko spēlētāju tika atzīts Rīgas VEF spēlētājs Sandis Valters. Čempionu treneris Ramūns Butauts kļuva par pirmo ārzemju treneri, kurš LBL ir izcīnījis divus čempionu titulus.

## Komandas
### 1. divīzija

*Komandu treneri ir norādīti sezonas sākumā esošie.*

### 2. divīzija
* Ventspils Augstskola
* DSN/Rīga
* Jūrmala/Fēnikss
* Daugava
* Gulbene
* Zemgale LLU
* Saldus
* Ogre
* Liepāja 2
* Rīdzene
* Līvāni
* VEF Kadeti

## Regulārā sezona
### 1. divīzija

### 2. divīzija

## Izslēgšanas spēles
### 1. divīzija

;Ceturtdaļfināli

;Pusfināli

;Fināli

### 2. divīzija

;Ceturtdaļfināli

;Pusfināli

;Fināli

## Finālsērija

## Čempioni
{| class="toccolours" style="font-size: 95%; width:50%;"
|-
! colspan="2" style="background-color: black; color: white; text-align: center;" | **Rīgas VEF sastāvs**
|- style="background-color: black; color: white; text-align: center;"
! **Spēlētāji** !! **Treneri**
|-
| valign="top" |
{| class="sortable" style="background:transparent; margin:0px; width:100%;"
! Poz. !! # !! Val. !! Spēlētājs !! Dzimis !! Aug. !! Sv.
|-

## Atsauces

## Ārējās saites
* LBL mājaslapa
* ''Eurobasket'' profils
Ērgļi (Brunavas pagasts)

**Ērgļi** (agrāk arī **Klicnere**, **Sarkanpaņemune**) ir apdzīvota vieta Bauskas novada Brunavas pagastā, pagasta centrs. Izvietojusies Mēmeles kreisajā krastā pie Kukuču strauta ietekas 21 km no novada centra Bauskas un 88 km no Rīgas.

Apdzīvotā vieta izveidojusies ap Sarkanpaņemunes muižas (*Gut Rot-Ponemun*) centru. Ērgļos atrodas pagasta pārvalde, Ērgļu estrāde un Brunavas kultūras nams.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Brunava

**Brunava** (agrāk arī **Brunavišķi**) ir apdzīvota vieta Bauskas novada Brunavas pagastā. Izvietojusies Mēmeles kreisajā krastā pie Kalnadruvu grāvja ietekas 16 km no novada centra Bauskas un 83 km no Rīgas.

Apdzīvotā vieta izveidojusies pie bijušās Brunavas (Brunavišķu) muižas centra. 1933. gadā piešķirts biezi apdzīvotas vietas (ciema) statuss. Brunavā atrodas katoļu baznīca.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Denveras "Nuggets" (1948—1950)

**Denveras "Nuggets"** () bija profesionāls ASV basketbola klubs, kas bija bāzēts Denverā, Kolorādo štatā, ASV. Sākotnēji klubs spēlēja Nacionālajā basketbola līgā no 1948. līdz 1949. gadam. 1949.—1950. gada sezonu tas aizvadīja Nacionālajā basketbola asociācijā. Mājas spēles komanda aizvadīja *Auditorium Arena* arēnā. Šis bija pirmais profesionālais klubs Kolorādo štatā.

## Visu sezonu rezultāti

## Ārējās saites
* Basketball-Reference profils  
* Database Basketball profils
Vidusdevons

[right|thumb|300px|Vidusdevona [smilšakmens atsegums pie Salacas (Neļķu klintis).]]
**Vidusdevons** (**D<sub>2</sub>**) jeb **vidējais devons** ir devona perioda epoha, kā arī devona sistēmas nodalījums. Šī epoha ilga aptuveni 12 mlj. gadus (397,5 ± 2,7 - 385,3 ± 2,6 Ma). Vidusdevons dalās divos stāvos (laikmetos): Eifela un Živetas stāvos.

## Paleoģeogrāfija
Vidusdevonā sākās jauns kontinentālo plātņu grimšanas posms. Šajā laikā grimšana notiek vienlaicīgi visdažādākajos apgabalos. Visspilgtāk tā izpaužas Ziemeļamerikas un Krievijas platformās, kur īsā laika posmā applūst milzīgas sauszemes platības. Daudz mazākā mērā transgresija parādās Sibīrijas platformā un Gondvanā, īpaši ģeosinklinālēs, kur jūras līmeņa pieaugums ir daudz mazāks, bet tomēr tā ir novērojama visur: Rietumeiropā, Urālu rietumu nogāzē, Minusinas ieplakā, Ķīnas dienvidos u.c. Šāda jūru transgresija turpinājās visā vidusdevona epohas laikā.

## Vidusdevons Latvijā
Vidusdevona nogulumi ieguļ visā Latvijas teritorijā. Lielākajā teritorijas daļā tos klāj augšdevona nogulumi, bet valsts ziemeļos un un dienvidaustrumos kvartāra slāņi. Vislielākais vidusdevona nogulumu biezums ir Latvijas sedlienes vidusdaļā, kur tas sasniedz 350 metrus. Latvijas vidusdevonā ir izdalīti divi stāvi: eifels un živets (pēc Ardenu-Reinas skalas). Plašākā Austrumeiropas platformas daļā robeža starp eifela živetas stāviem ir diskutabla un prasa papildus pētījumus. Eifela stāvā ietilpst rēzeknes, pērnavas, narvas un arukilas svītas, bet živetas stāvā - burtnieku svīta. Vidusdevona apakšējā robeža tiek vilkta rēzeknes horizonta pamatnē, kas atbilst *[[Skamolepis fragilis]]* telodontu zonai. Vidusdevonu pārstāv jūras piekrastes, lagūnu un, iespējams, kontinentālie aleirītiski-smilšainie un mālaini-karbonātiskie nogulumi.

## Ārējās saites
Detroitas "Falcons"

**Detroitas "Falcons"** () bija profesionāls ASV basketbola klubs, kas bija bāzēts Detroitā, Mičiganas štatā, ASV. Klubs pastāvēja tikai vienu sezonu (1946.—1947.), kuras laikā startēja Amerikas basketbola asociācijas čempionātā. Mājas spēles komanda aizvadīja *Detroit Olympia* arēnā.

## Visu sezonu rezultāti

## Atsauces

## Ārējās saites
* Basketball-Reference profils
Altajiešu valodas

**Altajiešu valodas** ir diskutējama valodu saime, tiek pieļauts ka tās ir nostrātiskās valodas. Altajiešu saimes valodas dalās tjurku valodās, mongoļu valodās un tungusu valodās. Daži valodnieki uzskata, ka pie šīs saimes pieder arī japāņu un korejiešu valodas. Altajiešu valodas ir izplatītas Ziemeļāzijā, Centrālāzijā un Dienvidrietumāzijā (un Austrumāzijā, ja šai valodu saimei tiek pieskaitītas arī japāņu un korejiešu valodas). Kopējais altajiešu valodu saimē ietilpstošo "dzīvo" valodu skaits lēsts no 66 līdz 74. Vismaz kādu no altajiešu valodām prot vai nu 348 miljoni vai 558 miljoni cilvēku, atkarībā no tā, vai tiek ieskaitīta japāņu un korejiešu valoda. Valodu saimes nosaukums ir cēlies no Altaja kalniem, kurus uzskata par valodu izcelšanās vietu; cita teorija apgalvo, ka altajiešu valodu dzimtene ir Ķīnas ziemeļi.

## Lielākās altajiešu valodas pēc pratēju skaita
Pēc pratēju skaita lielākā altajiešu valoda ir japāņu valoda, kuras piederība šai saimei gan ir apšaubīta. Nākamā lielākā ir turku valoda, bet trešā lielākā ir korejiešu valoda, kuras piederība saimei, tāpat kā japāņu valodai, tiek apšaubīta.

No tungusu valodu atzara lielākās valodas pēc pratēju skaita ir evenku valoda (27,6 tūkstoši) un evenu valoda (7,1 tūkstotis).

## Atsauces

## Ārējās saites

* 
*
Teds Kenedijs

**Edvards Mūrs "Teds" Kenedijs** (; dzimis  Bostonā, Masačūsetsas štatā, ASV, miris  *[[Hyannis Port]]*, Masačūsetsas štatā, ASV) bija ASV senators no Masačūsetsas štata, pārstāvēja Demokrātisko partiju. Viņš bija Senāta loceklis gandrīz 47 gadus. T. Kenedijs bija 35. ASV prezidenta Džona Kenedija jaunākais brālis, kā arī visilgāk nodzīvojušais Džozefa Kenedija dēls. Viņa dēls Patriks Kenedijs ir bijušais kongresmenis.

T. Kenedijs kļuva par Senāta locekli pēc 1962. gada novembrī notikušajām vēlēšanām. 1964. gada vēlēšanās viņš uzvarēja un uz sešiem gadiem tika ievēlēts ASV Senātā, T. Kenedijs to vēl paveica septiņas reizes pirms savas nāves. 1980. gadā viņš bija viens no Demokrātu partijas kandidātiem uz ASV prezidenta amatu, taču netika izvirzīts uz galējām vēlēšanām.

2006. gadā laikraksts *[[Time]]* viņu nosauca par vienu no 10 labākajiem ASV senatoriem.

2008. gada maijā T. Kenedijam tika atklāts ļaundabīgs smadzeņu audzējs, kas ierobežoja viņa darbību Senātā. Senators mira  savās mājās Masačūsetsas štatā.

## Atsauces

## Ārējās saites

* Mājaslapa
Resourcesat-2

**Resourcesat-2** ir Indijas 2011. gadā palaists Zemes attālinātas zondēšanas pavadonis. Tas paredzēts augkopības, mežu, ūdens resursu, piesārņojuma, urbānās apbūves, krastu stāvokļa novērošanai un ģeoloģiskai izpētei. Pavadoņa datus izmantos arī Indijas nacionālās drošības aģentūras. *Resourcesat-2* ir 2003. gadā palaistā *Resourcesat-1* uzlabots modelis.

*Resourcesat-2* kā primārā krava tika palaists  04:42 UTC ar nesējraķeti PSLV C16 no Satiša Dhavana kosmosa centra Šriharikotas salā pie Indijas austrumu krasta. Ar šo raķeti kā sekundārā krava tika palaisti pavadoņi X-sat un Youthsat.
 
Pavadoņa derīgās kravas izgatavotājs bija *Space Applications Centre*. *Resourcesat-2* uzstādītas trīs redzamās gaismas un infrasarkanās kameras augstai, vidējai un rupjai izšķirtspējai. 
Kosmiskajā aparātā ir arī Kanādā izgatavota Automātiskās identifikācijas sistēmas aparatūra, ar kuru var uztvert signālus no kuģiem.

## Atsauces

## Ārējās saites
* RESOURCESAT-2 ISRO mājaslapā
Meija

**Meija** var būt:

* Nocirsts neliels zaļojošs lapu koks

**Cilvēki ar šādu uzvārdu:**
* Aivars Meija (1955) — latviešu fiziskās kultūras speciālists, uzņēmējs un politiķis;
* Gints Meija (1987) ― latviešu hokejists.
Saulietis

**Saulietis** (sieviešu dzimtē Sauliete) ir latviešu cilmes uzvārds. Cilvēki ar šo uzvārdu:
* Augusts Saulietis (1869—1933) — latviešu skolotājs un rakstnieks;
* Kaspars Saulietis (1987) — latviešu hokejists.
Cipulis

**Cipulis** (sieviešu dzimtē **Cipule**) ir latviešu uzvārds. Cilvēki ar šo uzvārdu:
* Emīls Cipulis (1995) — latviešu bobslejists;
* Mārtiņš Cipulis (1980) — latviešu hokejists.
Katrīna, Velsas princese

**Katrīna, Velsas princese**, saukta arī **Keita**, pilnā vārdā **Katrīna Elizabete**, dzimusi **Midltone** (; dzimusi  Redingā, Anglijā), ir prinča Viljama sieva. Viņu kāzas notika  Vestminsteras abatijā, kas Apvienotajā Karalistē tika noteikta kā svētku diena.

Katrīna ir mācījusies Marlboro koledžā un Sentendrūsas Universitātē, kur iepazinās ar princi Viljamu. Viņu attiecības ilga līdz 2007. gada aprīlim, kad tās uz brīdi pajuka. Kopš attiecību turpināšanas 2007. gadā viņa ir piedalījusies vairākos augsta līmeņa karaliskajos pasākumos. Katrīna ir tikusi slavēta par ieturēto stilu un regulāri ir iekļuvusi dažādos vislabāk ģērbto cilvēku sarakstos. Viņa ir saņēmusi lielu mediju uzmanību laikā kopš tikšanās ar princi Viljamu.  tika paziņots par viņu saderināšanos, un nedēļu vēlāk tika paziņots kāzu datums — .

Katrīnai ir bijusi liela ietekme britu modē, kas tikusi iesaukta par "Keitas Midltones efektu". 2012. gadā viņu laikraksts *[[Time]]* ierindoja savā 100 ietekmīgāko personu pasaulē sarakstā.  tika paziņots, ka viņa ir stāvoklī.  piedzima princis Džordžs.  piedzima princese Šarlote. 2018. gada 23. aprīlī piedzima princis Luijs.

2024. gada martā Velsas princesei tika diagnosticēts vēzis agrīnā stadijā.

## Atsauces

## Ārējās saites

* BBC
Šternbergs

**Šternbergs** (, no *Stern* — 'zvaigzne' un *Berg* — 'kalns'; sieviešu dzimtē Šternberga) ir vācu cilmes uzvārds. Cilvēki ar šo uzvārdu:

* Roberts Šternbergs (*Robert Sternberg*; 1949) — amerikāņu psihologs un psihometrijas speciālists;
* Andris Šternbergs (1944) — latviešu fiziķis.

## Skatīt arī
* Ungerns-Šternbergs
* Ungerni-Šternbergi
Sternberg

***Sternberg*** var būt:

* Tožimas vāciskais nosaukums;
* Šternbergas pilsēta Vācijā;
* Šternbergs (*Sternberg*) — uzvārds.
Jevgeņijs Borodavko

**Jevgeņijs Borodavko** (dzimis  Rīgā) ir Latvijas džudists. Trīskārtējs Eiropas čempionāta bronzas medaļas ieguvējs, kā arī triju olimpisko spēļu dalībnieks.

## Karejera
2004. gadā izcīnīja pirmo vietu U-20 vecuma grupā gan Pasaules (svara kategorijā līdz 90 kg), gan Eiropas čempionātos. Vēl jaunatnes čempionātos J. Borodavko ieņēmis 3. vietu 2005. gada Eiropas U-20 čempionātā, savukārt 2008. gada Eiropas U-23 čempionātā tika gūta uzvara.

Olimpiskajās spēlēs debitējis  svara kategorijā līdz 90 kg. Pirmajā kārtā zaudēja itāļu sportistam Roberto Meloni. Piedalījās arī  svara kategorijā līdz 100 kg. Šoreiz tika sasniegta turnīra otrā kārta.

Pasaules čempionātos pieaugušajiem ir izcīnījis 7. vietu svara kategorijā līdz 100 kg 2009. gadā. Eiropas čempionātos pieaugušajiem ir izcīnījis trīs bronzas medaļas: 2009., 2011. un 2013. gadā. Visi trīs panākumi gūti svara kategorijā līdz 100 kg.

Savās ceturtajās olimpiskajās spēlēs  J. Borodavko, lai arī bija izcīnījis tiesības piedalīties, nestartēja, jo īsi pirms došanās uz Tokiju, viņam tika konstatēts pozitīvs *[[Covid-19]]* tests.

## Atsauces

## Ārējās saites

* LOV profils
* Latvijas Džudo federācijas profils
Līgatnes papīrfabrika

**Līgatnes papīrfabrika** var būt:
* Līgatnes vēsturisks nosaukums;
* Papīrfabrika "Līgatne".

## Skatīt arī
* Līgatne
Als Kapone

**Alfonss "Als" Gabriels Kapone** (*Alphonse "Al" Gabriel Capone*,  — ) bija itāļu izcelsmes ASV gangsteris, kurš "Sausā likuma" laikā izveidoja noziedzīgu sindikātu, kas nodarbojās ar reketu, kontrabandu, tobrīd aizliegtā alkohola tirgošanu, sutenerismu un citiem noziedzīgiem nodarījumiem. Kapone bija Čikāgas organizētās noziedzības galva. Pazīstams arī ar iesauku *Rētainais* (*Scarface*), jo no kāda kautiņa jaunībā viņa sejā bija palikusi plaša rēta.

## Dzīvesgājums
Als Kapone dzimis itāļu emigrantu ģimenē Ņujorkā, Bruklinas rajonā. Jau no 14 gadu vecuma, kad tika izslēgts no skolas, iesaistījies bandu aktivitātēs. Pēc pilngadības sasniegšanas viņš devās uz Čikāgu, kur "Sausā likuma" periodā nodarbojās ar alkohola pārvadāšanu un izplatīšanu. Paralēli Kapone iesaistījās arī citās noziedzības sfērās, piemēram, sutenerismā, politiķu uzpirkšanā. Čikāgā izveidojās viņam pakļauts organizētās noziedzības sindikāts, kas bija saistīts ar organizētās noziedzības grupām visā valstī. Lai arī Kaponem nebija legālas profesijas, tomēr drīz vien viņš kļuva par sabiedrībā plaši pazīstamu personu. Viņš centās radīt sev "mūsdienu Robina Huda" tēlu, piedaloties dažādos labdarības pasākumos. 20. gados Kapones sindikāta *štābs* atradās Leksingtonas viesnīcā Čikāgas centrā. Kapones vadītajā sindikātā darbojās galvenokārt itāļu izcelsmes gangsteri, bet viņa lielākie konkurenti, t.s. *Ziemeļu banda* (North Side gang) pamatā veidojās no īru izcelsmes gangsteriem. Pēc vairākiem pret viņu vērstiem atentātiem Kapone iegādājās īpašu kadiljaku ar ložu drošiem stikliem.

Kapones reputācija tika sabojāta pēc tam, kad atklātībā nāca fakti, kas apliecināja viņa saistību ar Valentīndienas slaktiņu 1929. gadā, kurā tika nogalināti septiņi gangsteri no Kapones konkurentu grupējuma. Kapones ēra beidzās līdz ar viņa apcietināšanu un notiesāšanu. Lai arī Kapone ilgus gadus bija darbojies organizētajā noziedzībā, tomēr viņa notiesāšanas iemesls bija izvairīšanās no nodokļu nomaksas. Sākotnēji viņš tika ieslodzīts salīdzinoši viegla režīma cietumā Filadelfijā, bet vēlāk sakarā ar regulāru cietuma vadības uzpirkšanu tika pārvests uz Alkatrazas cietumu Sanfrancisko, kur viņa mentālā un fiziskā veselība pasliktinājās no jaunībā iegūta sifilisa. No ieslodzījuma pirms termiņa tika atbrīvots 1939. gadā, bet viņa psihiskais stāvoklis vairs neatļāva turpināt iepriekšējās aktivitātes. Pēdējos mūža gadus Kapone pavadīja vecāku mājās Floridā un cieta no slimības izraisītām mentālām problēmām. 1947. gada 25. janvārī Kapone mira no sirds apstāšanās, kas sekoja pēc triekas.

## Atsauces

## Ārējās saites

* Mario Gomesa tīmekļa vietne valtīta Alam Kaponem
* FIB dokumenti par Alu Kaponi
Batonrūža

**Batonrūža** (, ) ir pilsēta ASV, Luiziānas štata administratīvais centrs un otra lielākā pilsēta. Atrodas austrumu Batonrūžas novadā. Batonrūža ir liels ASV dienvidu industriālais, ķīmijas, medicīnas un pētniecības centrs. Pilsētas osta ir devītā lielākā valstī pēc pārvestā kravu daudzuma. Saskaņā ar 2020. gada ASV tautas skaitīšanas datiem pilsētā dzīvo 227 470 iedzīvotāji.

Batonrūžas vēsture sākusies 1699. gadā, kad pilsētas teritorijā nonāca franču pētnieks sers d'Ibervils.

Pilsētā novērojams mitrs subtropu klimats ar siltām ziemām, karstām un mitrām vasarām.

## Sadraudzības pilsētas

Batonrūžas sadraudzības pilsētas ir :
*  Kaira, Ēģipte (kopš 1951)
*  Ruāna, Francija (kopš 1963)
*  Taidžuna, Taivāna (kopš 1976)
*  Sjudadobregona, Meksika (kopš 1977)
*  Portoprensa, Haiti (kopš 1978)
*  Ljēža, Beļģija (kopš 1985)
*  Aiksa, Francija (kopš 1987)
*  Kordova (Meksika), Meksika (kopš 2002)
*  Heze, Ķīna (kopš 2008)
*  Malatja, Turcija (kopš 2009)
*  Guijana, Ķīna (kopš 2010)

## Atsauces

## Ārējās saites

* Mājaslapa
Džesika Simpsone

**Džesika Anna Simpsone** (; dzimusi  Abilīnā, Teksasas štatā, ASV) ir amerikāņu dziedātāja, aktrise, modes dizainere. Viņa kļuva populāra 1999. gadā, kopš tā laika Džesika Simpsone ir piedalījusies dažādos šovos, filmās un reklāmās, kurās reklamēja dažādus skaistumkopšanas līdzekļus un matu kopšanas līdzekļus.

Viņas ieraksti ir veiksmīgi iekļuvuši *[[Billboard Tops|Billboard]]* Top 40, trīs albumi sertificēti ar zeltu un divi ar platīna disku pēc RIAA sistēmas, četri albumi iekļuvuši ''Billboard'' 200 topa pirmajā desmitniekā.

Džesika Simpsone Austrālijā ierakstus ir pārdevusi vairāk nekā  kopiju, viņa ierindojās 113. vietā Austrālijas Ierakstu industrijas asociācijas 1000 labāko pēdējo trīs dekāžu sarakstā (1980—2010). 2009. gadā žurnāls *Billboard* mūziķi ierindoja 95. vietā starp desmitgades labākajām māksliniecēm.

Viņas jaunākā māsa Ešlija Simpsone arī ir dziedātāja.

## Diskogrāfija
* *[[Sweet Kisses]]* (1999)
* *[[Irresistible (albums)|Irresistible]]* (2001)
* *[[In This Skin]]* (2003)
* ** (2004)
* *[[A Public Affair]]* (2006)
* *[[Do You Know]]* (2008)
* *[[Happy Christmas (albums)|Happy Christmas]]* (2010)

## Atsauces

## Ārējās saites

*